Uniunea Europeană va propune în martie proiectul de lege pentru pașaportul de vaccinare.
În luna martie va fi înaintată propunere UE pentru pașaportul verde. Anunțul a fost făcut de președintele Comisiei Europene. Ursula von der Leyen: "Vom înainta o propunere legislativă în martie".
Comisia Europeană va prezenta, în luna martie, propunere pentru pașaportul digital de vaccinare, care va fi impus în Uniunea Europeană, a anunțat, luni președintele CE, Ursula von der Leyen, citată de Reuters."În privința întrebării despre cum ar putea arăta pașaportul verde digital: vom înainta o propunere legislativă în martie", a spus Ursula von der Leyen.La nivelul României, discuția legată despre pașaportul digital este "prematură", a spus, vineri, premierul Florin Cîțu."Nu avem această discuție (despre pașapoartele de vaccinare – n.r.). Este prematur. În momentul în care ai doar un început al campaniei de vaccinare, nu poți vorbi de un pașaport pentru vaccinare. Dacă ai toată populația vaccinată, da, poți vorbi despre un astfel de pașaport", a anunțat, vineri, Florin Cîțu.